बिलासपुर : स्वतंत्रता दिवस पर बुधवार को पिकनिक मनाने कोटा क्षेत्र के कोरीडैम गए शहर के पांच युवकों को पुलिस ने पकड़ लिया। पिकनिक की आड़ में वे जुआ खेल रहे थे। उनके पास से 55 हजार 230 रुपये व ताश की पत्तियां जब्त की गई हैं।कोटा पुलिस को बुधवार को सूचना मिली कि वे डैम के पास मछली पसरा में जुआ खेल रहे हैं। मौके पर टीम ने दबिश दी। पकड़े गए युवकों में टिकरापारा के खटिक मोहल्ला निवासी सुरेश खटिक पिता स्व.कामता प्रसाद, करबला कोदू चौक निवासी प्रदीप अहिरवार पिता रधुनाथ, खांडेराव पिता विठ्ठल राव, राहुल कायरवार पिता स्व.लक्ष्मी दास व पवन खटिक पिता मोतीलाल खटिक शामिल हैं। सभी आरोपितों के खिलाफ जुआ एक्ट के तहत कार्रवाई की गई है।